
· 2022ko martxoaren 14ko 2022/000973 Alkatetza Dekretuaren laburpena: Kultura eta Euskara Politikaren arloan 2022ko dirulaguntzak ematea arautzen duten oinarrien aldaketa, « Hezkuntza: Ikasleen guraso elkarteek, ikastetxeek eta ikasketa-kooperatibek egindako jarduerak » Eranskina, hain zuzen ere.

· Diru-laguntzei buruzko azaroaren 17ko 38/2003 Lege Orokorraren 17.3 eta 20.8 artikuluetan xedatutakoarekin bat eginez (testua, osorik, Diru-Laguntzen datu-base nazionalean: htpp:www.pap.minhap.gob.es/bdnstrans), honako hauek zehaztu dira:

Lehenengoa. Kultura Politika eta Euskararen arloko dirulaguntzak ematea arautzen duten oinarriak aldatzea onartu da (Hezkuntza Eranskina Gurasoen Elkarteek egindako jarduerak), partidan aurrekontu gehiago hornitu baita 2022ko ekitaldirako, aurrekontua onartu eta gero. Honela geratuko da idatzita:


ERANSKINA: HEZKUNTZA

	Dirulaguntza-lerroa
	HEZKUNTZA ARLOKO JARDUERAK

	Diruz laguntzeko kontzeptua
	IKASLEEN GURASO ELKARTEEK, IKASTETXEEK ETA IKASKETA-KOOPERATIBEK EGINDAKO JARDUERAK

	Aurrekontu-partida
	71 3241 48177

	Partidaren deskribapena
	TRANSFERENTZIA ARRUNTAK IAGE-EI, IKASTETXE PUBLIKOAK

	Zenbatekoa 
	21.136,50 €

	Dirulaguntza emateko prozedura
	NORGEHIAGOKA




Bigarrena. Deialdi honetako diru-laguntzen onuradunak.

Udalerriko Haur Hezkuntzako, Lehen Hezkuntzako, Derrigorrezko Bigarren Hezkuntzako eta Batxilergoko ikastetxeei; eta prestakuntza-zikloak ematen dituzten ikastetxeei. Basauri udalerriko ikastetxeetako ikasleen guraso elkarteek (IGE) eta ikasketa-kooperatibek ere aurkeztu ditzakete eskabideak, hain zuzen ere, udalerrian eskolaz kanpoko jarduerak, oro har, egiten dituztenek (antzerkia, abesbatzak, zenbait kultura jarduera...).

BAZTER UTZITAKOAK:
Ikasleentzako jarduerak egiten ez dituzten ikastetxeak, elkarteak eta beste.

Hirugarrena. Dirulaguntzaren xedea.

Ikastetxeko ikasleen gurasoen parte-hartzea erraztuko duten jarduerak sustatu eta bideratzea, bai eta guraso horiek hezkuntza arloan egiten dituzten ekimenei laguntzea, baldin eta ekimen horien bidez Basauri udalerriko ikastetxeetako hezkuntzaren kalitatea hobetzeko laguntza ematen bada.

Laugarrena. Oinarri arautzaileak.

Kultura-politika eta Euskara arloko dirulaguntzak emateko Oinarriak ete Oinarri arautzaileen Eranskinak onartu ditu 2022ko urtarrilaren 19ko 2022/000156 Dekretuak; eta 2022ko urtarrilaren 28ko 19 zenbakidun BAOn argitaratu dira, eta oinarri horien Hezkuntza Eranskinaren aldaketa, “Hezkuntza: Ikasleen guraso elkarteek, ikastetxeek eta ikasketa-kooperatibek egindako jarduerak”, BAOn, 45. zk., 2022ko martxoaren 7ko argitaratuta.

Bosgarrena. Diru-laguntzaren zenbatekoa.
Dirulaguntzaren zenbatekoa, aldaketa barne, 21.136,50 eurokoa da.

Seigarrena. Eskabideak aurkezteko epea.

Aldaketa hori ez da aplikatzen 2022ko otsailaren 7ko 2022/421 Dekretuaren laburpenean eskabideak aurkezteko ezarritako epean, 2022ko otsailaren 21eko BAOn, 35. zk., argitaratuta.

Zazpigarrena. Beste datu batzuk.

Aldaketa hori ez da aplikatuko 2023ko urtarrilaren 31ko azken datan zuriketa egiteko, 2022ko otsailaren 7ko 2022/421 Dekretuaren laburpenean ezarrita eta BAOn 2022ko otsailaren 21ean argitaratuta dagoen bezala.

Zortzigarrena. 

Kultura-politika eta Euskara Arloko 2022ko dirulaguntzen deialdiaren aldaketa argitaratu dadila, bai Bizkaiko Aldizkari Ofizialean, Dirulaguntzen Datu-base Nazionalaren bitartez, bai Basauriko Udalaren iragarki-taulan eta webgunean ere.



Basauri, 2022ko martxoaren 14a.
Asier Iragorri Basaguren. Alkatea
